رام جیٹھ ملانی

رام جیٹھ ملانی (14 ستمبر 1923ء – 8 ستمبر 2019ء) بھارت کے ایک وکیل اور سیاست دان تھے۔ وہ وزیر قانون و انصاف، حکومت ہند اور بار کونسل آف انڈیا کے صدر نشین بھی رہ چکے ہیں۔ رام جیٹھ ملانی عدالت عظمیٰ کے سب سے مہنگے وکیل سمجھے جاتے تھے۔ انھوں نے کئی مقدمات میں یک طرفہ وکالت کی اور متعدد اہم مقدمات ایسے بھی رہے جن کی بنا پر انھیں شدید تنقیدوں کا سامنا کرنا پڑا۔
رام جیٹھ ملانی نے محض 17 برس کی عمر میں ایل ایل بی کی ڈگری حاصل کرکے تقسیم ہند سے قبل موجودہ پاکستان کے ایک قصبہ میں وکالت شروع کر دی تھی جو ان کا آبائی وطن تھا۔ ان کی پہلی شادی درگا جیٹھ ملانی اور دوسری شادی رتنا جیٹھ ملانی سے ہوئی۔ تقسیم کے بعد وہ ہجرت کرکے ممبئی آگئے اور اپنے اہل خانہ کے ساتھ نئی زندگی کی شروعات کی۔ ان کے دو بیٹے اور دو بیٹیاں ہیں۔ وفات سے دو برس قبل 10 ستمبر 2017ء کو انھوں نے وکالت کے پیشہ سے علاحدگی کا اعلان کیا تھا۔

چھٹی اور ساتویں لوک سبھا میں وہ ممبئی سے بھارتیہ جنتا پارٹی کی طرف سے رکن پارلیمان تھے۔ اٹل بہاری واجپائی کی حکومت میں وہ وزیر قانون و انصاف بھی رہ چکے ہیں، البتہ بھارت کے انتخابات، 2004ء میں انھوں نے لکھنؤ لوک سبھا حلقہ سے اٹل بہاری کے خلاف ہی کوشش کی۔ 2010ء میں وہ پھر بی جے پی میں آئے اور راجستھان سے انھیں راجیہ سبھا میں بھیجا گیا۔ اسی وجہ سے انھیں موقع پرست بھی کہا جاتا ہے۔

رام جیٹھ ملانی بھارت کے وکلا کے حلقوں میں ایک معروف نام تھا۔ ان کا اصل میدان فوجداری تھا مگر انھوں نے کئی ہائی پروفائل خانگی مقدمات کی بھی پیروی کی۔ 1993ء سے 1998ء تک وہ ان وکلا میں سے تھے جنھوں نے نرسمہا راؤ سود خوری معاملہ اور ہرشد مہتا معاملہ میں ہرشد مہتا کی وکالت کی۔ 7 مئی 2010ء کو انھیں سپریم کورٹ بار اسوسی ایشن، بھارت کا صدر منتخب کیا گیا۔

 ذاتی زندگی 
رام جیٹھ ملانی کی ولادت برطانوی ہند کی بمبئی پریزیڈنسی کے صوبہ سندھ میں واقع شکار پور (موجودہ پاکستان) میں ہوئی۔ 13 برس کی عمر میں اسکول میں انھیں آگے کے درجہ میں بھیج دیا گیا اور 17 برس میں انھوں نے ایل ایل بی کی ڈگری حاصل کرلی۔ اس وقت وکیل بننے کی کم از کم عمر 21 برس تھی لیکن ایک خصوصی درخواست کے تحت انھیں 18 سال کی عمر میں وکالت کی اجازت مل گئی۔ اس زمانہ میں سندھ میں ایک بھی یونیورسٹی نہیں تھی اسی لیے انھیں ایل ایل ایم بھی بمبئی یونیورسٹی سے کرنا پڑا۔

 حوالہ جات 

زمرہ:1923ء کی پیدائشیں
زمرہ:2019ء کی وفیات
زمرہ:بیسویں صدی کے بھارتی قانون دان
زمرہ:بھارت کے وزرائے قانون
زمرہ:بھارتیہ جنتا پارٹی کے سیاست دان
زمرہ:بہار سے راجیہ سبھا کے ارکان
زمرہ:جنتا پارٹی کے سیاست دان
زمرہ:چھٹی لوک سبھا کے ارکان
زمرہ:راجستھان سے راجیہ سبھا کے ارکان
زمرہ:ساتویں لوک سبھا کے ارکان
زمرہ:سندھی شخصیات
زمرہ:ضلع شکارپور کی شخصیات
زمرہ:کراچی کے سیاست دان
زمرہ:کراچی کے وکلا
زمرہ:کرناٹک سے راجیہ سبھا کے ارکان
زمرہ:مہاراشٹر سے بھارتیہ جنتا پارٹی کے سیاست دان
زمرہ:مہاراشٹر سے راجیہ سبھا کے ارکان
زمرہ:مہاراشٹر سے لوک سبھا کے ارکان
زمرہ:راشٹریہ جنتا دل کے سیاست دان
زمرہ:ویکی ڈیٹا سے مختلف مختصر وضاحت
زمرہ:بھارتی سندھی شخصیات
زمرہ:اراکین راجیہ سبھا
زمرہ:بھارتی وکلاء
زمرہ:لوک سبھا کے ارکان
زمرہ:ممبئی کے سیاست دان
زمرہ:سندھی ہندو